text: Театрална постановка | Непознатото дете - Dnevnik.bg
  13:12, 02 дек 19 , 1899
  Копродукция на Столичен куклен театър, фондация "Културни перспективи" и издателство "Ентусиаст"
  "Непознатото дете" от Хофман е очарователна притча за изконната битка с разочарованията и стремежът ни към изначалното добро у човека. Написана преди два века, тази приказна история е едно вечно завръщане към възприятието на света чрез детската чистота и стремежа на вече зрелият човек към изгубения рай.
  Героите и образите в приказката са колкото метафорични и символични, толкова и на места болезнено реални. Самото "непознато дете" е една алегория на недостижимото съвършенство, но и обещание за възможност да се докоснем отново към непорочността на детството, стига поне от време на време да се отделим от материалното, и да разпознаем духовното.